เรื่องร้องเรียน (ต้นไม้,น้ำท่วม,ถนน) วันที่ 2022-08-02 11:11:20 — แขวงจตุจักร เขตจตุจักร กรุงเทพมหานคร
พื้นที่ในสวนจตุจักรตรงประตู3 เมื่อก่อนเป็นที่จอดรถ สามารถจอดได้เยอะมากแต่ตอนนี้ไม่รู้ว่าเอาไว้ใช้ประโยชน์อะไร ทำเป็นที่โล่งๆไว้เฉยๆ ไร้ประโยชน์มาก อย่างเวลามีจัดงานวิ่งหรืองานอื่นๆที่จอดรถก็ไม่พอ ควรเอาพื้นที่ทำเป็นที่จอดรถเหมือนเดิมน่าจะได้ประโยชน์มากกว่า 

และรั้วก็ไปตัดให้สั้นลง อ้างว่าเป็นการเชื่อมสวน ก็งงว่า มันเชื่อมยังไง รั้วดีดีก็ไปเอาออกทำให้เตี้ยๆ แล้วก็ต้องให้ รปภ มานั่งเฝ้าแทน เปลืองงบประมาณและทรัพยากรบุคคลเข้าไปอีก เป็นการทำที่ฉลาดสุดๆ

และสวนการเรียนรู้พอเพียง ทำขึ้นมาเพื่ออะไร 
สวนจตุจักร คือ เป็นสวนสาธารณะเพื่อออกกำลังกายและการพักผ่อนหย่อนใจ ก็ไม่เข้าใจว่าจะทำขึ้นมามีประโยชน์อะไร ไม่เห็นจะมีคนเข้าไปดูเลย มีแต่วิ่งผ่าน แล้วได้ยินไก่ขัน ไม่เข้าใจเลี้ยงไก่เพื่ออะไร มีศูนย์นี้เพื่อประโยชน์อะไร ศูนย์นี้น่าจะมีในหน่วยงานการศึกษา หรือ สถานที่อื่นที่ไม่ใช่สวนสาธารณะ

และประเด็นสุดท้าย
ที่สวนสาธารณะจตุจักรบริเวณที่เมื่อก่อนเป็นสนามหญ้าให้ผู้คนมานั่งพักผ่อนหย่อนใจริมน้ำ ให้เด็กๆได้มีพื้นที่วิ่งเล่น ให้คนมานั่งนอนอ่านหนังสือ. ทุกวันนี้มีการนำต้นไม้มาปลูกเยอะมากจนไม่มีพื้นที่ให้คนมานั่งเล่นได้เลย ก็เข้าใจว่าปลูกต้นไม้เยอะคือดี แต่นี่เป็นสวนสาธารณะไม่ใช่อุทยานแห่งชาติที่จะต้องมีต้นไม้หนาแน่นขนาดนั้น. เอางบประมาณที่ซื้อต้นไม้ ไปปรับปรุงถนนทางวิ่งหรืออุปกรณ์ออกกำลังกายอื่นๆให้ดีขึ้นดีกว่าไหม ทุกวันนี้ฝนตกทีก็น้ำท่วมทีวิ่งไม่ได้เลย

คำว่าสวนสาธารณะ ความหมายคืออะไร ช่วยไปดูใหม่ด้วย

เมื่อก่อนคนมาสวนเยอะมาก เวลาออกมาจากตลาดสวนจตุจักร หรือระหว่างรอรถเมล์ ก็จะมานั่งเล่น แต่ตอนนี้ปลูกต้นไม้เยอะซะจนไม่มีพื้นที่ไว้ให้คนเลย
ที่จอดรถก็ปิดไว้ คนก็ไม่สะดวกมาอีกเป็นการปิดกั้นคนมาออกกำลังกายทางอ้อม ขอถามหน่อยว่านี่คือ ไม่อยากให้ประชาชนมาใช้สวน หรือ อะไร ช่วยลองพิจารณาปรับปรุงใหม่ด้วย